text: इस मुद्दे को लेकर ब्रह्माण समुदाय ने राज्य के विभिन्न हिस्सों में विरोध प्रदर्शन किया है और एचएसएससी अध्यक्ष भारत भूषण भारती का पुतला भी जलाया। बाद में एचएसएससी ने इस मुद्दे पर खेद प्रकट करते हुए प्रश्न को वापस ले लिया। हरियाणा के स्वास्थ्य मंत्री अनिल विज ने कहा है कि इस संबंध में जांच करायी जाएगी कि किसने प्रश्न तय किए थे और इस प्रश्न को कैसे पारित कर दिया गया। भाजपा के राज्य सभा के सांसद डीपी वत्स ने कहा कि उन लोगों को सख्त सजा दी जाएगी जो इसके जिम्मेदार हैं।